SASKAŅOTS:

Ieslodzījuma vietu pārvaldes

priekšniece

ģenerāle

Ilona Spure

2017.gada 8.septembrī

**INFORMATĪVAIS PAZIŅOJUMS**

**1. Pasūtītājs:**

**Ieslodzījuma vietu pārvalde, Stabu iela 89, Rīga, LV-1009, Reģ.Nr.90000027165**

**2. Iepirkuma identifikācijas Nr. IeVP 2017/90**

Iepirkuma paredzamā līgumcena ir līdz 10000,00 EUR (desmit tūkstoši *euro* un nulle centi).

Saskaņā ar Publisko iepirkumu likumu, ja iepirkuma līgumcena ir līdz 10000,00 EUR (desmit tūkstoši *euro* un nulle centi), pasūtītājs ir tiesīgs nepiemērot Publisko iepirkumu likuma regulējumu.

**3. Iepirkuma priekšmets:**

Keramikas dekora iegāde.

**4. Līguma izpildes vieta.**

Ieslodzījuma vietu pārvalde, Stabu iela 89, Rīga, LV-1009;

Līgums ir informatīvā paziņojuma neatņemama sastāvdaļa (3.pielikums).

**5. Līguma izpildes termiņš.**

Pasūtījuma izgatavošanas termiņš ir 15 dienas no pasūtījuma saņemšanas brīža.

**6.** **Iepirkuma apjoms un tehniskā specifikācija.**

Iepirkuma apjoms ir noteikts informatīvā paziņojuma 1.pielikumā.

**7. Apmaksas nosacījumi.**

Pasūtītājs par saņemto pakalpojumu norēķinās ar izpildītāju 30 (trīsdesmit) kalendāro dienu laikā no preču pavadzīmes rēķina saņemšanas, pārskaitot rēķinā norādīto summu Izpildītāja norādītajā bankas kontā.

**8. Piedāvājuma izvēles kritērijs.**

Par pretendenta piedāvājuma izvēles kritēriju tiek noteikts piedāvājums ar viszemāko līgumcenu, **saskaņā ar informatīvā paziņojuma 2.pielikumā noteikto Finanšu piedāvājuma veidlapu,** kas atbilst informatīvajā paziņojumā minētajām prasībām un tehniskajai specifikācijai, ar visām izmaksām, iekļaujot nodokļus un izdevumus, bez PVN.

Līgumcenā ir jāiekļauj visi nodokļi (izņemot PVN) un izdevumi, t.sk. saistīti ar Tehniskajā specifikācijā nenorādītu un neparedzētu darbu izpildi, kas tehnoloģiski saistīta ar Iepirkuma priekšmetu īstenošanu līguma projektā noteiktajā termiņā un vietā**,**

**9. Finanšu piedāvājuma noformēšana:**

* Pretendents iesniedz finanšu piedāvājumu par visu iepirkuma priekšmeta apjomu visā Līguma darbības periodā.
* Piedāvājums jāsagatavo saskaņā ar pievienoto finanšu piedāvājuma formu (Informatīvā paziņojuma 2.pielikums).

**10. Prasības pretendentiem.**

**10.1.** **Pretendentiem piedāvājumā jāiesniedz šādi dokumenti:** finanšu piedāvājums.

**10.2. Piedāvājuma dokumentus var iesniegt:**

1) elektroniski – [ievp@ievp.gov.lv](mailto:ievp@ievp.gov.lv);

2) pa faksu – 67278697;

3) pa pastu – Ieslodzījuma vietu pārvalde, Stabu iela 89, Rīga, LV-1009;

4) personīgi iesniedzot Ieslodzījuma vietu pārvaldē darba dienās no plkst. 8.30 līdz plkst.12.30 un no plkst. 13.00 līdz plkst. 17.00, Stabu ielā 89, Rīgā, 433. kabinetā (tālr. 67290096, 67290122).

**10.3.** Piedāvājums jāiesniedz ne vēlāk kā līdz **2017.gada 13.septembrim, plkst.14.00.** Pēc norādītā datuma un laika piedāvājumi netiks pieņemti. Ja pretendents izvēlas nosūtīt piedāvājumu pa pastu vai pa kurjerpastu, tad visu atbildību par iespējamo pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu nogādāšanu norādītajā adresē, uzņemas pretendents.

Uz piedāvājuma jānorāda:

1) pretendenta nosaukums, reģistrācijas numurs un juridiskā adrese (vai vārds, uzvārds, deklarētā dzīvesvieta);

2) iepirkuma nosaukums un identifikācijas numurs.

**Kontaktpersonas:** jautājumos par Tehnisko specifikāciju – Ieslodzījuma vietu pārvaldes centrālā aparāta Nodrošinājuma daļas vadītājs Viktors Karklins, tālr.67290302, mob.29391691, e-pasta adrese [viktors.karklins@ievp.gov.lv](mailto:viktors.karklins@ievp.gov.lv);

Ieslodzījuma vietu pārvaldes Sabiedrisko attiecību speciāliste Ināra Makārova, [inara.makarova@ievp.gov.lv](mailto:inara.makarova@ievp.gov.lv), 67290261, m.t 26367395.

1.pielikums

iepirkuma procedūras

(Nr. IeVP 2017/90)

Informatīvajam

paziņojumam

**Tehniskā specifikācija**

**Apdrukāta flīze riekstkoka rāmī**

Materiāli:

Riekstkoka rāmītis 240 mm x 240 mm

Finiera pamatne 200 mm x 200 mm

Keramiskā flīze 200 mm x 200 mm

Riekstkoka rāmja frēzēšanas veidu/formu jāsaskaņo ar pasūtītāju. Riekstkoka rāmītis jāslīpē un jānolako, jāiestrādā finiera pamatni. Finiera pamatnei jābūt slīpētai, notonētai atbilstoši riekstkoka rāmja tonim, nolakotai. Rāmī ir jābūt caurumam to uzkarināšanai uz vertikālas virsmas (uz sienas) un iestrādātiem mīkstā neslīdošā materiāla kājiņām to novietošanai uz horizontālas virsmas (uz galda).

Flīzes jāapdrukā (UV digitālā druka). Apdrukās dizainu (ar Ieslodzījuma vietu pārvaldes logotipu/ uzrakstu) jāizstrādā un jāsaskaņo ar pasūtītāju. Pretendentiem jāpiedāvā vairāki apdrukās dizaina varianti (fotomateriāli) un izstrādājot, sagatavojot maketu jāņem vērā pasūtītajā priekšlikumus.

2017.gadā nepieciešamais apdrukāta flīzes dekora daudzums ir aptuveni 50 gabali.

2.pielikums

iepirkuma procedūras

(Nr. IeVP 2017/90)

Informatīvajam

paziņojumam

**FINANŠU PIEDĀVĀJUMS**

Saskaņā ar Ieslodzījuma vietu pārvaldes iepirkuma „Keramikas dekora iegāde” (iepirkuma identifikācijas Nr. IeVP 2017/90) informatīvo paziņojumu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprinām, ka piekrītam iepirkuma noteikumiem, un piedāvājam veikt preču piegādi par šādu cenu:

|  |  |
| --- | --- |
| Nosaukums | **Vienas vienības (komplekta) Līgumcena\*** EUR, bez PVN (piedāvājuma izvēles kritērijs) |
| Keramikas dekors |  |

*\*)* Līgumcenā ir iekļauti visi nodokļi (izņemot PVN) un izdevumi (t.sk. transporta pakalpojumi, piegādes, muitas u.c. izmaksas t.sk. saistīti ar Tehniskajā specifikācijā nenorādītu un neparedzētu darbu izpildi, kas tehnoloģiski saistīti ar iepirkuma priekšmetu īstenošanu noteiktajā termiņā un vietā, preces palaišanas darbā u.c.).

Pretendenta juridiskā adrese (ja faktiskā adrese atšķirīga, jānorāda arī tā):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa un faksa numuri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona:

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefona numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija līguma noslēgšanai:

Banka:

Kods:

Konts:

Personas, kura parakstīs līgumu vārds, uzvārds, statuss:

Datums\_\_\_\_\_\_\_\_\_\_\_\_\_\_\_\_\_

Pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstītāja vārds, uzvārds un ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Persona, kura būs atbildīga par līguma izpildi (tiks ierakstīta līgumā):

Vārds, uzvārds:

Ieņemamais amats:

Tālruņa un faksa numurs:

E-pasts:

3.pielikums

iepirkuma procedūras

(Nr. IeVP 2017/90)

informatīvajam paziņojumam

**LĪGUMS Nr.\_\_\_\_\_(projekts)**

**„Keramikas dekora** **iegāde”**

Rīgā 2017.gada \_\_\_.\_\_\_\_\_\_\_\_\_\_

**Ieslodzījuma vietu pārvalde**, reģistrācijas Nr.90000027165, juridiskā adrese: Stabu iela 89, Rīga, LV-1009, tās priekšnieces Ilonas Spures personā, kura rīkojas uz Ministru kabineta 2005.gada 1.novembra noteikumu Nr.827 „Ieslodzījuma vietu pārvaldes nolikums” pamata, turpmāk - Pircējs, no vienas puses, un

**\_\_\_\_\_\_\_**, reģistrācijas Nr. \_\_\_\_\_\_\_\_\_, tās \_\_\_\_\_\_\_\_\_\_ personā, kurš rīkojas, pamatojoties uz \_\_\_\_\_\_\_\_\_, turpmāk – Pārdevējs, no otras puses, abi kopā saukti Puses, bet katrs atsevišķi – Puse, pamatojoties uz iepirkuma „Keramikas dekora iegāde” iepirkuma identifikācijas Nr. IeVP 2017/90 (turpmāk – Iepirkums), rezultātiem, bez viltus, maldības vai spaidiem, ievērojot Pušu brīvu gribu, noslēdz šādu līgumu (turpmāk – Līgums).

**1. Līguma priekšmets un darbības termiņš**

1.1. Pircējs pērk, bet Pārdevējs pārdod un piegādā Pārdevējam piederošo preci (turpmāk – Prece) saskaņā ar Līguma noteikumiem un Iepirkumam iesniegto Pārdevēja Tehnisko specifikāciju un Finanšu piedāvājumu, kas noformēts kā Līguma pielikums „Tehniskā specifikācija un finanšu piedāvājums” (turpmāk – Pielikums).

1.2 Līgums stājas spēkā no tā parakstīšanas brīža un darbojas 2 (divu) gadu laikā, t.i. līdz **2019.gada** **\_\_**.\_\_\_\_\_\_\_\_\_\_\_.

1.3. Līguma attiecības par pabeigtām atzīstamas tad, kad Puses izpildījušas visas savstarpējas saistības vai Līguma kopējā paredzēta summa ir sasniegta.

**2. Pušu pienākumi un tiesības**

2.1. **Pārdevējs**:

2.1.1. piegādā Preci Pircējam ar savu transportu uz sava rēķina, ievērojot Preces uzglabāšanas un transportēšanas noteikumus;

2.1.2. nodrošina Precei nemainīgu cenu visā Līguma darbības laikā, izņemot gadījumus, ja Preces cena tiek samazināta Līguma 2.1.9.apakšpunktā noteiktajā kārtībā;

2.1.3. piegādājot Pircējam Preci, noformē un nodrošina nepieciešamos pavaddokumentus (pavadzīmes, kvalitāti apliecinošus dokumentus u.c.);

2.1.4 ievēro Latvijas Republikā spēkā esošo normatīvo aktu prasības, kas attiecas uz Preces piegādi un piegādātās Preces kvalitāti;

2.1.5. garantē Preces daudzuma un specifikācijas atbilstību pavaddokumentos norādītajam;

2.1.6. nodod Pircējam Preci saskaņā ar pavaddokumentiem;

2.1.7. Pārdevējs ir atbildīgs par Preces pilnīgas vai daļējas bojāejas vai bojāšanās risku līdz tās nodošanai Pircējam, ko apliecina Pušu pārstāvju parakstīts preču pavadzīmes rēķins (turpmāk – Rēķins);

2.1.8. Pārdevējs garantē, ka piegādātā Prece būs augstas kvalitātes un atbilst visu to Latvijas Republikas normatīvo aktu prasībām, kas uz to attiecas;

2.1.9. Pārdevējs ir tiesīgs jebkurā brīdī samazināt Līguma Pielikumā norādītās Preces cenas vienojoties par to ar Pircēju. Cenas grozīšana tiek veikta atbilstoši Publisko iepirkumu likuma regulējumam;

2.2. **Pircējs**:

2.2.1. koordinē Preces pasūtīšanu un pieņemšanu;

2.2.2. garantē piegādātās Preces apmaksu atbilstoši Līguma noteikumiem;

2.2.3. ir tiesīgs nepieņemt bojātu, nekvalitatīvu, pasūtījumam un Līguma Pielikumam neatbilstošu Preci, informējot par to rakstveidā Pārdevēju;

2.2.4. ir tiesīgs slēgt ar Pārdevēju vienošanos par jautājumiem, kas skar Preces piegādi, pieņemšanu un norēķinu kārtību, kas nav pretrunā ar Līgumā noteikto.

**3. Preces piegāde un pieņemšana**

3.1. Pārdevējs ar savu transportu piegādā Preci Līguma 9.1.punktā norādītajā vietā.

3.2. Pircējs, pasūtot Preci, nosūta pasūtījumu elektroniski uz Līgumā norādīto Pārdevēja e-pasta adresi. Gadījumā, ja nav iespējams veikt pasūtījumu elektroniskā veidā, tad Pircēja pārstāvis var veikt pasūtījumu, piezvanot uz Līgumā norādīto Pārdevēja kontakttālruņa numuru.

3.3. Preces piegāde, uzstādīšana un palaišana ekspluatācijā jānodrošina līdz Līguma darbības termiņa beigām. Pārdevējs nedrīkst atteikties no konkrētās piegādes veikšanas un nodrošina Preces piegādi Līguma noteiktajā kārtībā un termiņā.

3.4. Preces piegādes gadījumā Pārdevējs iesniedz Pircējam Rēķinu.

3.5. Preces atbilstību pavaddokumentos norādītajam apliecina Pircēja pārstāvis, parakstot Rēķinu.

3.6. Pircējs ir tiesīgs izvirzīt pretenziju par Preces pieņemšanas brīdī atklātajiem sortimenta un/vai kvalitātes trūkumiem un defektiem.

3.7. Pārdevējs par saviem līdzekļiem nodrošina Līguma 3.6.punktā minēto trūkumu novēršanu, kā arī nekvalitatīvas un Līguma Pielikumam neatbilstošas Preces apmaiņu pret kvalitatīvu un Līguma Pielikumam atbilstošu Preci 2 (divu) darba dienu laikā pēc Līguma 3.6.punktā minētās pretenzijas noformēšanas. Ja Pārdevējs noteiktā termiņā Preci (visu vai daļu no tās) nav piegādājis, piegādājis nekvalitatīvu vai Pielikumā noteiktajām prasībām neatbilstošu Preci, tiek sastādīts defekta akts, kurā Pircējs norāda piegādes termiņa nokavējumu un/vai atklātos trūkumus, defektus un neatbilstības.

3.8. Ja pēc Preces pieņemšanas Pircējs konstatē Preces trūkumus un defektus, kurus nebija iespējams atklāt Preces pieņemšanas brīdī, vai rodas cita veida iebildumi par Preces darbību, Preces atbilstību Līguma nosacījumiem, Pircējam ir tiesības iesniegt pretenziju Pārdevējam 24 (divdesmit četru) kalendāro mēnešu laikā no Rēķina parakstīšanas brīža.

3.9. Ja Pircējs iesniedzis Pārdevējam rakstisku pretenziju Līguma 3.8.punktā noteiktajā termiņā, Pārdevējs veic Preces apmaiņu pret kvalitatīvu un Līguma Pielikumam atbilstošu Preci ar saviem spēkiem un par saviem līdzekļiem ar Pircēju rakstiski saskaņotā termiņā.

3.10. Ja Pārdevējs neakceptē Līguma 3.8.punktā minēto pretenziju un atsakās saskaņot ar Pircēju pretenzijā noradītas Preces apmaiņas termiņu, Pircējs var veikt Preces kvalitātes ekspertīzi.

3.11. Ja Līguma 3.10.punktā minētās ekspertīzes rezultātā, konstatēts, ka Pārdevējs ir veicis nekvalitatīvas un/vai Līguma Pielikumam neatbilstošas Preces piegādi, Pārdevējs atlīdzina Pircējam eksperta izdevumus un par saviem līdzekļiem nodrošina nekvalitatīvas un Līguma Pielikumam neatbilstošas Preces apmaiņu pret kvalitatīvu un Līguma Pielikumam atbilstošu Preci 2 (divu) darba dienu laikā no paziņojuma par ekspertīzes rezultātiem saņemšanas brīža.

3.12. Pircējam ir tiesības 60 (sešdesmit) kalendāro dienu laikā atgriezt neizmantotas Preces vai Preču daļas Pārdevējam un Pārdevējs nedrīkst atteikties no atgrieztās Preces pieņemšanas, izņemot Līgumā minētos gadījumos.

3.13. Pārdevējam ir tiesības nepieņemt atgriežamo neizmantoto Preci vai Preču daļu, ja atlikušās Preces realizācijas termiņš ir samazinājies vairāk nekā par 50 % (piecdesmit procentiem), salīdzinot ar atlikušo Preču realizācijas termiņu piegādes brīdī un/vai, ja Prece ir atvērtā veidā un ir sabojāts oriģināls iepakojums.

3.14. Par Preces piegādes datumu tiek uzskatīts datums, kuru Pircējs atzīmē Rēķinā Preces pieņemšanas brīdī.

**4. Līguma kopējā summa un norēķinu kārtība**

4.1. Līguma kopējā summa par Līguma 1.1.punktā noteikto Preci ir līdz 12100 EUR *(summa vārdiem)*, ieskaitot pievienotās vērtības nodokli (turpmāk – PVN) 2100 EUR *(summa vārdiem)* (PVN tiks aprēķināts saskaņā ar Latvijas Republikā noteikto PVN likmi, uz Līguma noslēgšanas brīdi PVN ir 21%), un Līgumcena (bez PVN) ir līdz 10000 EUR *(summa vārdiem*).

4.2. Līguma kopējā summa var mainīties, ja Līguma darbības laikā Latvijas Republikā tiek grozīti normatīvie akti, kas nosaka nodokļu maiņu, attiecībā uz Līguma 1.1.punktā noteikto Preci.

4.3. Pircējs par saņemto Preci norēķinās ar Pārdevēju 30 (trīsdesmit) dienu laikā no Rēķina parakstīšanas dienas, pārskaitot Rēķinā norādīto summu Pārdevēja norādītajā bankas kontā.

**5. Pušu atbildība**

5.1. Gadījumā, ja Pārdevējs nepilda, savas Līguma ietvaros uzņemtās saistības, Pircējam ir tiesības vienpusēji lauzt Līgumu, bet Pārdevējs apņemas samaksāt Pircējam līgumsodu 10 % (desmit procentu) apmērā no atlikušās Līgumcenas, kas ir starpība, kas aprēķināta no Līguma 4.1.punktā noteiktās paredzamās Līgumcenas un Pircējam jau piegādātā Preces daudzuma kopējās summas.

5.2. Pārdevējs Līguma 3.2. punktā saskaņotā Preces piegādes termiņa neievērošanas gadījumā maksā Pircējam līgumsodu 0,1 % (nulle komats viena procenta) apmērā no laikā nepiegādātās Preces vērtības par katru nokavēto dienu, bet ne vairāk kā 10% (desmit procenti) apmērā no laikā nepiegādātās Preces vērtības. Līgumsoda samaksa neatbrīvo Pārdevēju no līgumsaistību izpildes. Ja Pircējs atzīst kavējuma iemeslus par attaisnojošiem, tad viņš var atbrīvot Pārdevēju no minētā līgumsoda vai arī to samazināt.

5.3. Ja Pircējs neievēro Līguma 4.3.punktā noteikto samaksas termiņu, tad Pārdevējam ir tiesības aprēķināt Pircējam līgumsodu 0,1 % (nulle komats viena procenta) apmērā no laikā nenomaksātās summas par katru nokavēto dienu, bet ne vairāk kā 10 % (desmit procenti) no Rēķinā norādītās summas. Līgumsoda samaksa neatbrīvo Pircēju no līgumsaistību izpildes. Ja Pārdevējs atzīst kavējuma iemeslus par attaisnojošiem, tad viņš var atbrīvot Pircēju no minētā līgumsoda vai arī to samazināt.

5.4. Par Līguma 3.7. un 3.11.punktā noteiktā, un/vai 3.9.punktā noteiktā saskaņotā termiņa nokavēšanu Pārdevējs maksā Pircējam līgumsodu 0,1 % (nulle komats viena procenta) apmērā no Līgumcenas par katru nokavēto dienu, bet ne vairāk kā 10 % (desmit procenti) no Līgumcenas. Līgumsoda samaksa neatbrīvo Pārdēvēju no līgumsaistību izpildes.

5.5. Ja Līguma 3.7. un 3.11.punktā noteiktais un/vai 3.9.punktā noteiktais saskaņotais Preces apmaiņas termiņš nokavēts vairāk par 20 (divdesmit) kalendārajām dienām, Pircējam ir tiesības vienpusējā kārtā lauzt Līgumu, nosūtot Pārdevējam paziņojumu par Līguma laušanu un norādot Līguma laušanas termiņu. Šādā gadījumā Pircējam ir tiesības prasīt no Pārdevēja līgumsoda apmaksu 25 % (divdesmit pieci procenti) apmērā no atlikušās Līgumcenas, kas ir starpība, kas aprēķināta no Līguma 4.1.punktā noteiktās plānotās Līgumcenas un Pircējam jau piegādātā Preces daudzuma kopējās summas. Līgumsoda samaksa neatbrīvo Pārdēvēju no līgumsaistību izpildes.

5.6. Pircējam radītos zaudējumus, kas radušies Pārdevēja vainas dēļ, Pārdevējs atlīdzina pilnā apjomā.

**6. Nepārvarama vara**

6.1. Ja Pārdevējs vai Pircējs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, plūdi, zemestrīce un citas stihiskas nelaimes gadījumi, Puses tiek atbrīvotas no atbildības par Līguma saistību nepildīšanu.

6.2. Ja Līguma 6.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji lauzt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma laušanas rezultātā. Līguma laušana neatbrīvo Puses no to saistību izpildes, kuras izveidojušās līdz Līguma 6.1.punktā minēto apstākļu iestāšanās brīdim.

6.3. Puse, kurai kļuvis neiespējami izpildīt saistības Līguma 6.1.punktā minēto apstākļu dēļ, 10 (desmit) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļus pamato ar attiecīgas valsts vai pašvaldības institūcijas izsniegto dokumentu, ja šādus apstākļus var apliecināt valsts vai pašvaldības institūcija.

**7. Strīdu izskatīšanas kārtība, Līguma grozīšana un darbības izbeigšana**

7.1. Līguma grozījumi un papildinājumi ir spēkā, ja tie ir noformēti rakstveidā un tos parakstījušas abas Puses. Ar parakstīšanas brīdi Līguma grozījumi un papildinājumi kļūst par Līguma neatņemamu sastāvdaļu.

7.2. Līgumu var izbeigt Pusēm rakstveidā vienojoties, ja vienošanās ir pamatota ar objektīviem apsvērumiem, kurus Puses nebija paredzējušas un nevarēja paredzēt Līguma noslēgšanas brīdī.

7.3. Pircējam ir tiesības vienpusēji atkāpties no Līguma bez Pārdevēja piekrišanas, ja iestājas viens vai abi no šiem gadījumiem:

7.3.1. ja Pārdevējs vairāk kā 2 (divas) reizes nav piegādājis Preci Līgumā noteiktajā termiņā;

7.3.2. ja Pārdevējs atkārtoti piegādājis nekvalitatīvu un/vai Līguma noteikumiem neatbilstošu Preci.

7.4. Katrai no Pusēm ir tiesības vienpusēji atkāpties no Līguma, rakstveidā brīdinot par to otru Pusi vismaz 30 (trīsdesmit) kalendārās dienas iepriekš.

**8. Strīdu izskatīšanas kārtība**

8.1. Visus jautājumus, kas nav noteikti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.2. Strīdus un nesaskaņas, kas var rasties Līguma izpildes laikā, Puses risina savstarpējā pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

**9. Pušu pārstāvji**

9.1. Pircēja pārstāvji:

|  |  |
| --- | --- |
| Vārds, uzvārds: |  |
| Adrese: |  |
| Tālruna numurs: |  |
| Faksa numurs: |  |
| E-pasta adrese: |  |

9.2. Pārdevēja pārstāvji:

|  |  |
| --- | --- |
| Vārds, uzvārds: |  |
| Adrese: |  |
| Tālruna numurs: |  |
| Faksa numurs: |  |
| E-pasta adrese: |  |

9.3. Pušu pārstāvjiem ir šādas tiesības:

9.3.1. pieteikt pretenzijas par Līguma saistību nepienācīgu izpildi;

9.3.2. risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci;

9.3.3. risināt citus organizatoriskos jautājumus, kas saistīti ar Līguma izpildi.

9.4. Pušu pārstāvjiem nav tiesību veikt labojumus vai izdarīt grozījumus Līgumā vai Pielikumā vai citādi dibināt, grozīt izbeigt tiesiskās attiecības.

9.5. Pušu pārstāvji, veicot savstarpējo saziņu, izmanto Līgumā minētos rekvizītus (tālruņu un faksu numurus, un e-pasta adreses).

**10. Citi noteikumi**

10.1. Neviena no Pusēm nedrīkst nodot savas Līgumā noteiktās tiesības vai pienākumus trešajai personai, ja vien tas nav saistīts ar Puses reorganizāciju vai pāreju Komerclikuma izpratnē.

10.2. Puses apņemas visā savā sadarbības laikā, kā arī pēc tā, neizpaust trešajām personām informāciju, kuru Puses nodevušas sakarā ar Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta vai publiskota bez otras Puses rakstiskas piekrišanas.

10.3. Puses 5 (piecu) darba dienu laikā informē viena otru par adreses, norēķinu kontu vai citu rekvizītu izmaiņām.

10.4. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

10.5. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

10.6. Līgums sagatavots latviešu valodā uz \_\_\_\_ (\_\_\_\_) lapām ar Pielikumu uz \_\_\_ (\_\_\_) lapām, 2 (divos) identiskos eksemplāros, un izsniegts pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**11. Pušu rekvizīti un paraksti**

|  |  |  |  |
| --- | --- | --- | --- |
| Pircējs : | | Pārdevējs: | |
| **Ieslodzījuma vietu pārvalde** | |  | |
| Reģistrācijas Nr.90000027165  Juridiskā adrese: Stabu ielā 89 Rīga,  LV-1009 | | Reģistrācijas Nr.  Juridiskā adrese: | |
| Banka: Valsts kase  Konts: LV93TREL2190468043000 | | Banka:  Konts: | |
| Kods: TRELLV22 | | Kods: | |
| Priekšniece  \_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Spure  /amats, paraksts, paraksta atšifrējums/ | | \_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_  /amats, paraksts, paraksta atšifrējums/ | |
| z.v. | z.v. | |